Ní dhéantar difear don fhéidearthacht atá ag an úsáideoir comhlacht ODS a úsáid má úsáidtear córas inmheánach um láimhseáil gearán de chuid ardáin ar líne.

- 8. An bhfuil cinntí an Chomhlachta ODS ceangailteach?

Níl, níl an chumhacht ag an gComhlacht ODS réiteach ceangailteach ar an díospóid a fhorchur. Níl an t-úsáideoir ná an t-ardán ar líne faoi cheangal ag cinntí an Chomhlachta ODS.

- 9. Cé mhéad a chosnaíonn sé Comhlacht ODS a úsáid?

Féadfaidh Comhlacht ODS deimhnithe táille a ghearradh as a sheirbhísí. Ní mór go mbeidh na táillí a ghearrann an Comhlacht ODS ar sholáthraithe ardán ar líne don réiteach díospóide réasúnta agus níor cheart iad a bheith os cionn na gcostas a thabhaíonn an Comhlacht ODS. I gcás úsáideoirí, beidh an réiteach díospóide ar fáil saor in aisce nó ar tháille ainmniúil. Ceanglaítear ar Chomhlachtaí ODS na táillí, nó na córais a úsáidtear chun na táillí a chinneadh, a chur in iúl do na húsáideoirí agus do sholáthraí an ardáin ar líne lena mbaineann, sula dtéann siad i ngleic leis an réiteach díospóide. Déanann Coimisiún na Meán measúnú ar na táillí arna ngearradh ag Comhlacht ODS mar chuid den phróiseas deimhniúcháin. Má chinneann an Comhlacht ODS an díospóid a réiteach i bhfabhar an úsáideora, tabhóidh soláthraí an ardáin ar líne na táillí go léir a ghearr an Comhlacht ODSagus ní módóant-úsáideoir a chúiteamh le haon chostais réasúnta eile atá íoctha aige maidir leis an díospóid a réiteach. Má chinneann an Comhlacht ODS an díospóid a réiteach i bhfabhar sholáthraí an ardáin ar líne, ní cheanglófar ar an úsáideoir aon táillí nó costais eile a d'íoc soláthraí an ardáin ar líne nó atá le híoc aige maidir leis an réiteach díospóide a chúiteamh, ach amháin máchinneann an Comhlacht ODS gur ghníomhaigh an faighteoir go soiléir de mheon mímhacánta.

- 10. Cén chaoi a gcuirfear toradh mo ghearáin in iúl dom?

Ceanglaítear ar Chomhlacht ODS deimhnithe a chinntí a chur ar fáil do na páirtithe laistigh de thréimhse réasúnta ama agus tráth nach déanaí ná 90 lá féilire tar éis an gearán a fháil. I gcás díospóidí an-chasta, féadfaidh an Comhlacht ODS, dá rogha féin, síneadh a chur leis an tréimhse 90 lá féilire go ceann tréimhse bhreise nach faide ná 90 lá, arb é an toradh air sin ná achar iomlán uasta 180 lá a bheith ann.

- 11. Céard is díospóid an-chasta ann?

Féadfaidh an Comhlacht ODS a chinneadh nuair a bhíonn díospóid an-chasta. Na critéir a úsáidtear lena chinneadh cé acu atá díospóid an-chasta nó nach bhfuil, déanann Coimisiún na Meán measúnú orthu mar chuid den mheasúnú ar an iarratas ar dheimhniú.

- 12. Conas an Comhlacht ODS ceart a roghnú?

Féach Ceist 3 thuas.

- 13. Cén achar ama a bheidh i gceist le go réiteoidh Comhlacht ODS mo ghearán?

Féach Ceisteanna 10 agus 11 thuas.

- 14. Cén cineál gearán a ndéileálann Comhlacht ODS leo?

Féadfaidh Comhlacht ODS a bheith deimhnithe le déileáil le dhá chineál díospóidí: díospóidí a bhaineann le hábhar mídhleathach nó díospóidí a bhaineann le tabhairt isteach agus forfheidhmiú téarmaí agus coinníollacha i leith ardán ar líne. Mar a shonraítear in Airteagal 20(1) de GSD, áirítear ar shamplaí de chinntí den sórt sin:

- • maidir le rochtain ar an eolas a bhaint anuas nó gan é a bhaint anuas, an rochtain ar • maidir le rochtain ar an eolas a bhaint anuas nó gan é a bhaint anuas, an rochtain ar an eolas a dhíchumasú nó srian a chur le hinfheictheacht eolais,
- • maidir le soláthar na seirbhíse a chur ar fionraí nó a fhoirceannadh nó gan é sin a • maidir le soláthar na seirbhíse a chur ar fionraí nó a fhoirceannadh nó gan é sin a dhéanamh, ar an iomlán nó i bpáirt, d'úsáideoir na seirbhíse,